Esplugues de Llobregat, a .................. de 2018

**R E U N I T S**

D’una part, el Sr. Manuel del Castillo Rey, en la seva qualitat de Director Gerent, actuant en nom i representació de **l’ HOSPITAL DE SANT JOAN DE DÉU**, amb domicili a Passeig Sant Joan de Deu, núm. 2, 08950 d’Esplugues de Llobregat (Barcelona).

D’altra part, el Sr. ............................. major d’edat, provist de DNI. núm.................., en nom i representació de ………………… CIF- ................, amb domicili a c/ ..................................... Barcelona, segons acredita mitjançant Escriptura Pública d’Apoderament atorgada per la citada empresa al seu favor en data ........................

Aquesta Societat subscriu el present contracte sota la denominació del CONTRACTISTA.

**M A N I F E S T E N**

1. Que l’Hospital Sant Joan de Déu (en endavant HSJD.) ha tramitat l’expedient de contractació privada de les obres del Pediatric Cancer Center Barcelona de l’Hospital Sant Joan de Déu, Fase 1 estructura.
2. En compliment del que disposa el Plec de Clàusules Administratives, Plec de Clàusules Tècniques i el Quadre de Característiques, l’empresa ............................................ va presentar la documentació requerida per l’òrgan de contractació per a la realització de les obres del Pediatric Cancer Center Barcelona de l’Hospital Sant Joan de Déu, Fase 1 estructura i va constituir la garantia definitiva per import de ................................. euros sense IVA mitjançant .......................... de data ................... de 2018.
3. L’Òrgan de Contractació de l’Hospital Sant Joan de Déu va acordar en data ................... de 2018 adjudicar el contracte a la empresa ...................... d’acord amb les característiques tècniques i el preu que han estat presentats per aquesta i que són els que es contenen en la proposició ofertada per l'empresa adjudicatària que s'adjunta mitjançant Annex al present contracte.
4. L’esmentada adjudicació ha estat publicada al perfil de contractant de l’HSJD.
5. Que l’Hospital Sant Joan de Déu esta interessat en contractar al CONTRACTISTA, que accepta l’encàrrec i s’obliga a la realització dels treballs de les obres del Pediatric Cancer Center Barcelona de l’Hospital Sant Joan de Déu, Fase 1 estructura, d’acord amb el present document i els annexos que s’adjunten, i que formen part íntegra del mateix.
6. En conseqüència ambdues parts formalitzen aquest contracte privat d’acord amb les següents

C L A U S U L E S

# PRIMERA.- OBRES OBJECTE DE CONTRACTACIÓ

1.1.- Constitueix l’objecte d’aquest contracte l’execució per part del CONTRACTISTA de la totalitat de les partides d’obra que s’especifiquen i detallen en el present document i els annexos que s’adjunten, i que formen part íntegra del mateix (en endavant, Annexos) d’acord amb les especificacions i característiques resultants dels esmentats Annexos, els quals, degudament firmats per les parts, formen part del present contracte i constitueixen en el seu conjunt el PROJECTE DE LES OBRES DEL PEDIATRIC CANCER CENTER BARCELONA DE L’HOSPITAL SANT JOAN DE DEÚ, FASE 1 ESTRUCTURA (en endavant el PROJECTE).

1.2.- El CONTRACTISTA assumeix les obligacions derivades del present contracte, responent davant l’Hospital Sant Joan de Déu de l’execució de les mateixes.

1.3.- Els Documents Annexos que defineixen el present contracte són:

1. Plec de Prescripcions Tècniques, que inclourà el Projecte així com Plànols, Memòries, Pla d’Obres, l’estat d’amidaments, l’Estudi de Seguretat i Salut i el Pla de Control de Qualitat, com annex núm. 1.
2. Oferta del Contractista, que inclou els preus descompostos i Planning d’0bra, com annex núm. 2.

1.4.- Es considerarà també un Annex del present contracte qualsevol dels documents emesos per qualsevol dels membres de la **DIRECCIÓ FACULTATIVA** durant l’obra i, en especial, els Plànols de Detall emesos per la **DIRECCIÓ FACULTATIVA**, anotacions en el llibre d’ordres, actes de reunions amb la **DIRECCIÓ FACULTATIVA** y el **PROJECT MANAGER**, així com garanties, homologacions i certificats de qualitat emesos pel propi **CONTRACTISTA** i aprovats per la **DIRECCIÓ FACULTATIVA** i el **PROJECT MANAGER.**

1.5.- Cas de discordança o contradicció en el contingut dels documents contractuals serà d’aplicació preferent aquest Contracte i després els documents annexos per l’ordre de la seva enumeració.

Tots els documents es complementaran entre ells per definir el Projecte de manera que l’omissió d’un aspecte del Projecte en un document de rang superior, serà complementada per la seva inclusió en el rang inferior sense que això sigui considerat una contradicció.

1.6.- L’obra que haurà d’executar el CONTRACTISTA comprèn la realització de tots els treballs i inclou el personal necessari, equips de subministrament de material i qualsevol altre mitjà, recurs o element necessari per dur a terme l’obra d’acord amb el PROJECTE i amb estricta subjecció als termes d’aquest contracte.

1.7.- L’ocupació de l’obra per part del CONTRACTISTA no suposarà en cap cas cap dret de possessió sobre la mateixa ni sobre la parcel·la, tenint el seu ús un mer caràcter d’ocupació temporal que s’autoritza a efectes exclusius de la realització dels treballs encomanats.

#

# SEGONA.- CONEIXEMENT DELS TREBALLS PENDENTS DE REALITZAR I OMISSIONS EN ELS DOCUMENTS QUE FORMEN EL PROJECTE

2.1.- El CONTRACTISTA declara que, amb caràcter previ a la firma d’aquest contracte, ha revisat, comprovat i contrastat la totalitat del PROJECTE i ha obtingut un perfecte coneixement de la naturalesa i característiques dels treballs a realitzar, de les condicions físiques, hidrològiques, meteorològiques i de la resta de les condicions reflectides en els Annexos al present contracte. De forma específica, el CONTRACTISTA accepta expressament i sense reserves l’estat de l’obra previ a l’iniciï dels seus treballs.

2.2.- El CONTRACTISTA manifesta tenir un perfecte coneixement de les necessitats materials i equips per dur a terme el PROJECTE, dels mitjans d’accés al terreny i al immobles, i en general, de tots els factors físics que d’alguna manera poden influir en l’execució de les obres, el compliment dels terminis i la fixació del preu pactat.

2.3.- També declara el CONTRACTISTA haver examinat amb cura tant el terreny com tots els documents que formen el PROJECTE que afecten a les obres aquí contractades i haver sol·licitat i obtingut tota la informació necessària, inclòs sobre aquells extrems o detalls omesos en aquests documents.

2.4.- En conseqüència, el CONTRACTISTA renuncia a al·legar en el curs de l’obra qualsevol omissió o insuficiència de tots o algun dels documents que formen part del contracte, i s’obliga a realitzar sense augment de preu, fins i tot quan no haguessin estat expressament inclosos en la documentació corresponent, aquells treballs i instal·lacions necessaris per l’execució de l’obra contractada en el conjunt del PRESSUPOST. La qualitat dels treballs haurà d’estar en consonància amb el conjunt de l’obra i del PROJECTE.

# TERCERA.- PREU DE LES OBRES/ INTAL.LACIONS

3.1.- El Contracte serà amb amidaments oberts i preus tancats, i no s’acceptarà revisió de la tipologia de les partides presupostades ni dels preus unitaris, aplicant-se en els amidaments reals de l’obra executada els preus unitaris convinguts, que consten a l’oferta econòmica del CONTRACTISTA que forma part integrant del Contracte.

3.2.- El preu total per l’execució dels treballs aquí contractats s’estableix en la suma de **...................... euros sense IVA**, resultat de l’Oferta del Contractista (Annex 2). La xifra resultant ve donada per l’aplicació dels preus unitaris a l’estat d’amidaments del projecte.

3.3.- El preu mencionat en el paràgraf 3.2 inclou, a més del cost de les obres, les tasques i les despeses que entre altres a continuació s’enumeren.

S’entendran inclosos sense que la relació que segueix sigui limitativa, sinó merament enunciativa:

* Despeses i impostos, arbitris o taxes per motiu del Contracte i de l’execució de l’obra, amb excepció de l’IVA, en cas d’ésser procedent, i de les corresponents a les llicències d’obra.
* Despeses que originin al Contractista el replanteig, programació, de reconeixements i assaigs, control de materials, control d’execució, proves, recepció i liquidació de l’obra.
* Rètols o tanques informatives, d’acord amb les instruccions de l’Hospital Sant Joan de Déu Departament competent, fins a un màxim de dos.
* Despeses de permisos o llicències propis del Contractista necessaris per a l’execució de les obres.
* Conservació de l’obra durant la seva execució fins a la recepció provisional
* Despeses corresponents a plantes, instal·lacions i mitjans auxiliars i equips de maquinària.
* Despeses d’instal·lació i retirada de tota classe de construccions auxiliars, plantes, instal·lacions i eines.
* Despeses de lloguer o adquisició de terrenys per a dipòsits de maquinària i materials.
* Despeses de protecció d’abassegament i de la pròpia obra contra tota mena de deteriorament.
* Despeses de muntatge, conservació i retirada d’instal·lacions per al subministrament d’aigua i d’energia elèctrica, necessaris per a l’execució de l’obra, així com drets, taxes o imports de presa de corrent, comptadors i altres elements.
* Despeses i indemnitzacions que es produeixin en les ocupacions temporals, diferents a les necessàries, previstes per les ocupacions definitives o provisionals del Projecte.
* Despeses d’explotació i utilització de préstecs, pedreres, cabals i abocadors.
* Despeses de retirada de materials rebutjats, evacuació de restes, neteja general de l’obra i zones limítrofes afectades per les obres.
* Execució, remoció, reposició i retirada de tota classe de construccions auxiliars, incloent-hi camins d’accés i desviacions d’aigües i la neteja i arranjament de la zona d’obres, compreses zones d’instal·lacions, preses de corrent, préstecs i abocaments, després de l’acabament de l’obra.
* Adquisició o lloguer de terrenys per a instal·lacions, preses de corrent, abocaments i préstecs.
* Despeses de reparació i reposició de camins i serveis que afectin al Contractista per a la realització dels treballs.
* Conservació i policia de la zona d’obres durant l’execució; el subministrament, col·locació i conservació de senyals i elements de seguretat dins de l’obra i de les zones de tercers i en les zones d’inici i final de l’obra; la guarda de l’obra i la vigilància d’afeccions a tercers, amb especial atenció al trànsit.
* Despeses derivades de la tanca d’obres i protecció en relació a la perillositat i molèsties produïdes per les obres.
* Danys a tercers per motiu de la forma d’execució de l’obra.
* Despeses derivades de les escomeses provisionals d’aigua i electricitat.
* Despeses derivades de la legalització de totes les instal·lacions definides en el projecte objecte del contracte.
* Majors costos que poguessin derivar-se amb motiu de la realització de treballs nocturns, en hores extraordinàries, dies festius o en horaris no lectius, necessaris per complir el Programa de Treballs i els terminis acordats de conformitat amb el present document i duts a terme sense pertorbar el desenvolupament de cap activitat habitual en els esmentats períodes de temps, sempre que aquests majors costos siguin conseqüència directa de la necessitat de recuperar retards respecte d’allò establert al Programa de Treballs no imputables a causes de força major.
* Elements auxiliars, petit material, aparells de transport, d’elevació, minves i pèrdues, etc.
* Les despeses d’elaboració, aplicació i execució del Pla de Seguretat i Salut.
* Totes les despeses generals d’empresa i el benefici industrial del Contractista.
* Les despeses de reparació i/o reposició dels elements d’urbanització general i, en el seu cas, dels edificis col·lindants que resultin afectats i danyats pel Contractista.
* Les despeses de licitació i formalització del contracte.
* La imposició fiscal derivada del contracte i de l’activitat del contractista en la seva execució.
* Qualsevol concepte que resulti implícit per la correcta execució del Projecte.
* L’Assegurança de Responsabilitat Civil.
* Despeses derivades de la protecció de les obres per fer front a fenòmens naturals normals (inundacions vent, pluja, etc.).
* Compliment dels plannings de treballs adjunts a aquest contracte amb excepció dels sobre costos que es produeixin degut a l’acceleració dels treballs per causes no imputables al CONTRACTISTA.
* Assignació d’un representant del CONTRACTISTA, amb presència física continua en obra, segons s’especifica a la CLÀUSULA DOTZENA.
* Coordinar descàrregues i elevacions pròpies.
* Organitzar acopis propis.
* Confeccionar i lliurar Plànols de muntatge, taller així com as built, a la DIRECCIÓ FACULTATIVA i el PROJECT MANAGER, per, en el seu cas, revisió i aprovació.
* Realitzar tantes reunions o gestions com siguin necessàries amb la DIRECCIÓ FACULTATIVA i el PROJECT MANAGER o tot organisme oficial, públic, etc. que siguin precises pel bon final de l’obra.
* Replanteig de l’obra contractada i tantes comprovacions com sol·liciti el PROJECT MANAGER.
* I en general, el pagament de qualsevol altra despesa que el CONTRACTISTA estiguin obligats per altres clàusules d’aquest contracte.

3.6.- El CONTRACTISTA renuncia a sol·licitar qualsevol increment del preu abans indicat, encara que durant l’execució de l’obra es produeixin augments de salaris o en el cost dels materials, ja que les parts fan constar, a efectes oportuns, que la possibilitat d’aquests augments ha estat tinguda en compte per a la seva fixació a excepció que la duració del contracte s’allargui per causes alienes al CONTRACTISTA.

3.7.- Igualment renuncia el CONTRACTISTA a sol·licitar augment de preu o del termini d’execució per modificacions en el PROJECTE que no impliquen creació de noves partides o unitats d’obra com conseqüència d’instruccions de l’Hospital Sant Joan de Déu o el PROJECT MANAGER segons el procediment establert a la CLÀUSULA TRETZENA.

#

# QUARTA.- FORMA DE PAGAMENT

4.1- El preu fixat en el pacte anterior serà satisfet per l’Hospital Sant Joan de Déu al CONTRACTISTA a mesura que aquest vagi procedint a la realització de les obres i contra certificacions d’obra firmades pel CONTRACTISTA i la DIRECCIÓ FACULTATIVA i acceptades pel PROJECT MANAGER.

4.2.- Les Certificacions d’Obra s’emetran mensualment pel CONTRACTISTA mitjançant el procediment següent:

1. Entre els dies vint-i-cinc i trenta de cada mes, el CONTRACTISTA lliurarà al DIRECTOR DE L’EXECUCIÓ DE L’OBRA una relació valorada de l’obra executada corresponent al mes en curs.
2. En cas que la relació valorada no presenti errors, el DIRECTOR DE LA EXECUCIÓ DE L’OBRA disposarà d’un termini màxim de sis dies naturals per comprovació i amidament contradictori, si s’escau, i confeccionar la Certificació i lliurar-la, a través del PROJECT MANAGER, al CONTRACTISTA. Aquest haurà de donar la seva conformitat en un termini de tres dies i lliurar la Certificació al PROJECT MANAGER.
3. El PROJECT MANAGER es reservarà un termini de tres dies naturals per comprovar i aprovar, en el seu cas, la Certificació. El CONTRACTISTA adjuntarà la factura a la certificació que serà lliurada pel PROJECT MANAGER a l’HOSPITAL SANT JOAN DE DÉU.
4. Qualsevol Certificació que, per motius imputables al CONTRACTISTA no pugui presentar-se a l’Hospital SANT JOAN DE DÉU abans del dia 18 de cada mes per la seva comptabilització i gestió del seu pagament, s’acumularà amb les del mes següent.
5. Una vegada firmada la Certificació pel DIRECTOR DE LA EXECUCIÓ DE L’OBRA, el CONTRACTISTA, el PROJECT MANAGER i l’Hospital SANT JOAN DE DÉU, el PROJECT MANAGER lliurarà una còpia d’aquestes al CONTRACTISTA.
6. L’HOSPITAL SANT JOAN DE DÉU ordenarà el pagament de la Certificació mitjançant xec o transferència després del lliurament al CONTRACTISTA de la còpia de la certificació firmada por totes les parts segons el previst en el punt anterior~~.~~

4.3. - Si hi hagués disconformitat sobre alguna de les partides incloses a la certificació s’exclouran les partides d’obra sobre les que hi pogués haver discussió, i es tramitarà la Certificació per la diferència. Quan s’arribi a un acord sobre la valoració de les partides en conflicte, s’inclouran a la següent certificació que s’emeti.

En cap cas les discrepàncies aparegudes respecte a les Certificacions d’Obra seran motiu per paralitzar les obres.

4.4.- De l’import de cada certificació mensual d’obra es deduirà el 1% corresponent al Control de Qualitat en el cas que sigui contractat i pagat per l’HOSPITAL SANT JOAN DE DÉU.

4.5.- En cas de falta de pagament en el termini indicat a la CLÀUSULA 4.2.5, el CONTRACTISTA tindrà dret al cobrament d’interessos consistents en l’EURIBOR més un punt i mig (1.5) meritat fins el pagament total. Aquesta opció només es podrà efectuar en un màxim de sis certificacions.

# CINQUENA.- TERMINI D’EXECUCIÓ DE LES OBRES

5.1.- El termini màxim d’execució de les obres serà de **12 mesos** des de la data de la signatura del contracte.

5.2.- Es dóna per inclòs en el termini d’execució el període de preparació de les obres. Els dies de treball perduts per raó de fenòmens meteorològics que interrompen l’obra seran presos en consideració quan afectin directament a la feina o procés d’obra que estigui realitzant i afectin a lots exteriors (façanes, escala exterior, etc.). Aplicant a efecte de còmput dels dies laborables perduts per analogia, els criteris establerts en la Llei de Contractes del Sector Públic.

5.3.- Si es donés el cas que el CONTRACTISTA subcontractés alguna de les partides que li han estat encomanades, el Subcontractista haurà d’ajustar-se a aquest plannings, sense perjudici de que el CONTRACTISTA sigui en tot cas responsable dels retards que puguin imputar-ne a altres Subcontractistes o industrials que hagin estat contractats, aplicant-se en tal cas les penalitats previstes en la CLÀUSULA SISENA del present Contracte.

5.4.- Els terminis establerts en el present contracte i en els seus annexos, únicament podran ser prorrogats per:

* Les causes previstes en aquest contracte.
* Força major
* Vagues del sector
* Paralització de les obres ordenades per l’Hospital SANT JOAN DE DÉU.

El CONTRACTISTA no podrà en cap cas invocar la falta d’instruccions o informació per justificar els retards en la finalització de l’obra, excloent reserves anteriors formulades pel CONTRACTISTA en el moment oportú i comunicades i consensuades per escrit amb l’Hospital SANT JOAN DE DÉU.

5.5.- El CONTRACTISTA haurà d’incorporar a cada Certificació d’Obra que signi, una declaració també signada, en el sentit que els treballs avancen a un ritme suficient per complir el termini final d’acabament de l’obra. En cas d’entendre que no és així s’haurà de manifestar també per escrit, de manera que en aquest cas, l’HOSPITAL SANT JOAN DE DÉU a través del PROJECT MANAGER podrà imposar-los que reforcin la seva implantació en obra mitjançant l’augment de personal o horaris de treball, dedicació de caps de setmana, etc.

# SISENA.- PENALITATS PER RETARD

S'estableix la següent penalització, per als supòsits d'incompliment per part del CONTRACTISTA dels terminis d'execució de les OBRES previstos en el Planning:

Per cada dia de retard s'aplicarà com penalitat la quantitat de 300 euros diaris. Aquesta quantitat s'incrementarà fins a 2000 euros diaris a partir de la tercera setmana de retard

# SETENA.- OBLIGACIONS GENERALS DEL CONTRACTISTA

7.1.- Sense perjudici de les obligacions que amb caràcter general corresponguin a les establertes en el present contracte en clàusules específiques i les derivades de les disposicions legals vigents d’aplicació, son obligacions del CONTRACTISTA:

7.1.1.- Actuar amb tot moment tenint cura de produir les mínimes molèsties als usuaris de dita institució, procurant minimitzar al màxim els possibles soroll i la generació de pols o altres elements que puguin esser perjudicials pels usuaris i els treballadors del centre.

7.1.2.- Disposar a l’Obra del subministrament de materials necessaris, que haurà d’acopiar amb l’antelació necessària per que no s’entorpeixi el curs de la construcció, la mà d’obra necessària, medis auxiliars d’elevació i transport, bastides, eines i tot el que sigui necessari per a l’execució de la mateixa. Disposar de tots els mitjans necessaris per desenvolupar l’obra al ritme adequat a fi de poder fer possible el compliment del termini assenyalat per l’Hospital Sant Joan de Déu d’acabament i lliurament.

7.1.3.- La realització dels treballs sempre segons tota la normativa vigent, tant l’Estatal com la Local i l’Autonòmica.

7.1.4.- El manteniment de l’obra, i de les zones de domini públic que resulten afectades per la circulació dels camions i maquinària, sempre en bon estat d’ordre i neteja i, venint obligada a mantenir l’obra neta en tot moment, així com a procedir a una neteja total de l’obra en el moment de la recepció provisional de l’obra, tot això segons el previst en el present contracte i els seus annexes.

7.1.5.- La confecció i lliurament dels Plànols de Taller, Plànols de Muntatge, documents, informes, etc. que siguin necessaris pel desenvolupament de l’obra. Les discrepàncies que puguin sorgir en relació a aquests plànols seran resoltes per la DIRECCIÓ FACULTATIVA i el PROJECT MANAGER, segons es tracti d’aspectes tècnics o organitzatius, sense perjudicar el dret del CONTRACTISTA de poder sotmetre la discrepància al mecanisme previst a la clàusula VINT-I-UNA.

7.1.6.- Lliurar els Plànols de Taller i Muntatge, mostres dels materials, equips, aparells, etc. d’acord amb el Plec de Condicions Administratives que consta al Annex 2

7.1.7.- Complir les normes i ordenances de l’Ajuntament d’Esplugues de Llobregat sobre circulació, soroll, vies públiques, etc., no causar danys a la xarxa de serveis de l’Ajuntament o de qualsevol altre Organisme públic o privat, així com assumir responsabilitats en cas d’incompliment per la infracció en sí i pels possibles danys que es puguin causar a les propietats de tercers o a terceres persones com a conseqüència de l’obra.

7.1.8.- Realitzar i lliurar a la Recepció provisional de l’obra, els plànols definitius i reals de l’estat final de l’obra (As Built), d’acord amb el Projecte redactat per la DIRECCIÓ FACULTATIVA. Lliurar a la Recepció Provisional, manuals de manteniment, dossiers complets de tots els materials utilitzats i equips instal·lats en obra, catàlegs de fabricants, documentació relativa a la resistència al foc dels materials i tants documents com siguin necessaris pel posterior manteniment de l’edifici, així com certificats, proves i garanties dels treballs contractats.

7.1.9.- Complir, en cada cas concret, amb la finalitat i significat evidents dels plànols i la resta de documents que acompanyen el Contracte. En cas de detectar el CONTRACTISTA, qualsevol omissió en els plànols o especificacions plecs, bases, memòries o ofertes o qualsevol discrepància entre els documents o entre ells i les condicions reals de les obres o de precisar algun aclariment al respecte s’haurà de comunicar immediatament al PROJECT MANAGER, que haurà de sol·licitar del Director d’Obra responsable del Projecte Parcial les instruccions que el CONTRACTISTA necessiti i facilitar el plànols i aclariments requerits en un termini raonable. En cap cas la falta de plànols de detall, especificacions o dubtes podrà ser al·legada com a causa de retard o justificació de la falta de qualitat en l’execució de l’obra, a no ser que aquesta causa sigui comunicada per escrit al PROJECT MANAGER i no sigui resolta en un termini que permeti el compliment del termini de l’Obra.

7.1.10.- Mantenir sempre a l’obra el número d’obrers i empleats adequats a l’extensió dels treballs que s’estiguin executant així com dels serveis que s’estiguin prestant d’acord amb el present contracte. La previsió del personal del CONTRACTISTA i de qualsevol altre mitjà que s’hagi d’utilitzar juntament amb els rendiments reals previstos, s’acompanyen al plannings d’execució d’obres inclòs als Annexos 2 i 3 adjunt a aquest contracte, sense perjudici de l’obligació del CONTRACTISTA d’augmentar el número d’obrers i empleats que intervenen en l’obra durant el transcurs d’aquesta si, segons el HSJD, aquests resultessin insuficients per la correcta realització, dintre del termini dels treballs compromesos.

Mensualment els llistats de personal que intervé a l’obra, haurà de ser actualitzat pel CONTRACTISTA al Coordinador de Seguretat i Salut (adjuntant TC1 i TC2).

7.1.11.- Facilitar l’accés a l’obra de personal tècnic o consultors nomenats per l’Hospital SANT JOAN DE DÉU sense cap impediment. Aquest personal haurà de complir totes les instruccions de Seguretat i Salut de les que dicti el CONTRACTISTA.

7.1.12.- Lliurar mensualment al PROJECT MANAGER un plannings detallat i actualitzat de la obra

7.2.- Sense perjudici de les obligacions que amb caràcter general li corresponguin, les establertes en aquest contracte en clàusules específiques i les derivades de les disposicions legals vigents d’aplicació, son obligacions de l’Hospital SANT JOAN DE DÉU:

7.2.1.- Ostentar sobre el solar la titularitat d’un dret que li doni facultats per construir en ell.

7.2.2.- Gestionar i obtenir les preceptives llicències i autoritzacions que li donin facultats per la construcció.

7.2.3.- Lliurar al comprador, en el seu cas, la documentació d’obra executada o qualsevol altre document exigible per les Administracions competents, sens perjudici de l’obligació del CONTRACTISTA de proporcionar-la.

7.2.4.- Sens perjudici de les obligacions de coordinació que son competència del CONTRACTISTA conforme al present contracte, coordinar a través del PROJECT MANAGEMENT tots els que intervenen a l’obra, tant a nivell de Contractista com Subcontractistes com Direccions Facultatives, Controladors de qualitat, etc.

7.2.5.- Respondre a les peticions d’instruccions del CONTRACTISTA en un termini que permeti el compliment del termini de l’obra.

7.2.6.- Realitzar els pagaments en el termini establert en aquest contracte.

#

**VUITENA.- GARANTIA DE LA QUALITAT DE LES OBRES**

8.1.- El CONTRACTISTA respon de la solidesa i qualitat de les obres en els termes resultants de les disposicions de la Llei d’Ordenació de l’Edificació i el Codi Civil i la resta de legislació aplicable, així com d’executar les obres de conformitat amb els documents que formen el PROJECTE i als quals fa referència la clàusula PRIMERA del present Contracte.

8.2.- El CONTRACTISTA, ja des d’aquest moment garanteix la qualitat de l’obra que executarà en virtut del que estableix el present contracte i respondrà per defectes del què s’hagi construït en els terminis previstos per la Llei d’Ordenació de l’Edificació en el seu article 17.

8.3.- El CONTRACTISTA garanteix així mateix, que tant el material a subministrar com l’obra a executar seran de la millor qualitat dintre de les especificacions del PROJECTE i segons la normativa espanyola i europea, podent-se exigir el certificat de qualitat expedit per l’organisme competent per aquells que dintre del mercat nacional disposin d’ell, havent de ser conformes també amb les especificacions tècniques i de qualitat fixades per l’Hospital SANT JOAN DE DÉU i la DIRECCIÓ FACULTATIVA. En qualsevol cas, i si es donés duplicitat de normes sobre una mateixa matèria, prevaldrà i serà sempre d’aplicació la més restrictiva i exigent.

8.4.- Cap material es col·locarà a l’obra sense la conformitat de la DIRECCIÓ FACULTATIVA, el PROJECT MANAGER i L’EMPRESA DE CONTROL DE QUALITAT DELS MATERIALS. El CONTRACTISTA podrà sol·licitar aquesta conformitat per escrit.

8.5.- Es dóna facultat a la DIRECCIÓ FACULTATIVA i al PROJECT MANAGER, amb l’assessorament de l’Empresa DE CONTROL DE QUALITAT DE MATERIALS, que hagi nomenat l’Hospital Sant Joan de Deú, per a què a la recepció a peu d’obra dels materials de construcció, pugui reconèixer-los i en cas de no reunir les condicions adequades, rebutjar-los, pel que el CONTRACTISTA haurà de substituir-los per altres que rebin la conformitat de la DIRECCIÓ FACULTATIVA, el PROJECT MANAGER i l’Empresa DE CONTROL DE QUALITAT DE MATERIALS.

8.6.- Qualsevol material que sigui trobat defectuós o no idoni per la DIRECCIÓ FACULTATIVA, el PROJECT MANAGER o L’EMPRESA DE CONTROL DE QUALITAT DELS MATERIALS serà retirat de l’obra en el termini de setanta-dues hores naturals a partir del moment en què es dictamini el rebuig. Una vegada transcorregut aquest període el PROJECT MANAGER podrà ordenar la seva destrucció per evitar el seu ús en l’obra.

8.7.- Durant l’execució de les obres, aquelles que segons la DIRECCIÓ FACULTATIVA no estiguin d’acord amb les especificacions del projecte o amb les instruccions oportunament comunicades al CONTRACTISTA, seran derruïdes i executades novament pel CONTRACTISTA, sense cap variació ni del preu contractat ni de la data d’acabament de les obres. I tot això sense cap perjudici en la garantia que sobre els treballs executats ofereix el CONTRACTISTA segons les previsions del present contracte.

8.8.- Sistemàticament seran sotmesos al control previst en la normativa oficial vigent, tots els materials i unitats que siguin utilitzats durant l’execució de l’obra per part d’un laboratori homologat pel ministeri competent, elegit pel PROJECT MANAGER i aprovat per l’Hospital SANT JOAN DE DÉU.

La DIRECCIÓ FACULTATIVA o el PROJECT MANAGER podran ordenar la realització d’assaigs per comprovar la qualitat dels materials i la correcta execució de les obres, havent de realitzar aquests assaigs per laboratoris homologats que a tal efecte indiqui el PROJECT MANAGER.

8.9.- Si es produïssin incidències o anomalies imputables als CONTRACTISTES, l’Hospital SANT JOAN DE DÉU, a través del PROJECT MANAGER podrà facturar al CONTRACTISTA el cost real dels assaigs que siguin necessaris per detectar, valorar o esmenar aquestes anomalies, import que serà descomptat de la propera Certificació d’Obra que s’emeti, de la garantia definitiva.

8.10.- La realització d’assaigs no podrà ser al·legada pel CONTRACTISTA com a justificació de retards en el plannings d’obra, a no ser que l’assaig comporti la interrupció d’una unitat respectiva i el resultat del mateix fos satisfactori.

8.11.- L’HOSPITAL SANT JOAN DE DÉU escollirà, a través de la DIRECCIÓ FACULTATIVA, el laboratori que hagi de realitzar el control de qualitat. El CONTRACTISTA acceptarà aquesta designació i les recomanacions i conclusions que se’n derivin. Serà competència del PROJECT MANAGER la coordinació d’aquesta contractació.

8.12.- L’HOSPITAL SANT JOAN DE DÉU, a través del PROJECT MANAGER, té la facultat d’escollir o acceptar les marques, models i tipus dels materials i equips que hagin de ser instal·lats a l’obra segons les especificacions del PROJECTE. A tal efecte, s’acorda que el CONTRACTISTA, amb anterioritat a la col·locació en l’obra, haurà de facilitar la informació corresponent al PROJECT MANAGER, que haurà d’indicar per escrit l’acceptació de les marques, models i tipus proposats pel CONTRACTISTA, o el seu rebuig si considera que no reuneixen les característiques i condicions tècniques (o d’altre tipus) exigibles per complir els objectius del Projecte.

# NOVENA.- OBLIGACIONS DEL CONTRACTISTA EN MATÈRIA DE SEGURETAT I SALUT LABORAL

9.1.- El CONTRACTISTA es compromet expressament a complir i fer complir als seus subcontractistes tota la normativa en vigor en matèria de seguretat i salut laboral. Així mateix assumeix com a part integrant de les seves obligacions contractuals amb l’Hospital Sant Joan de Deú, amb independència de les obligacions que legalment li siguin imperatives, el compliment de les funcions de planificació de l’acció preventiva i d’adopció de les mesures preventives necessàries.

9.2.- El CONTRACTISTA es compromet a complir i a fer complir tota la legislació vigent en matèria de Seguretat i Salut laboral; especialment la Llei 31/1995, de 8 de novembre, de Prevenció de Riscs Laborals, amb atenció particular al seu article 24, regulador de la coordinació empresarial; als seus Reglaments de desenvolupament; i al Reial Decret 1627/1997, de 24 d’octubre, sobre disposicions mínimes de seguretat a les obres, amb atenció rellevant als seus articles 7, 10 i 11, i el present contracte i els seus annexes, normes i preceptes que el CONTRACTISTA assegura conèixer.

9.3.- En concret, com a empresari titular del centre de treball, el CONTRACTISTA es compromet a i es responsabilitza de:

* Efectuar la comunicació d’obertura d’aquest centre de treball.
* Vigilar, respecte les empreses i/o treballadors autònoms que contracten o subcontracten amb el CONTRACTISTA la realització d’obres o serveis en el centre de treball, el compliment per aquests contractistes, subcontractistes i autònoms de la normativa de prevenció de riscos laborals i de les obligacions relatives a Seguretat i Salut
* Acreditar que disposa del Pla de prevenció de riscos laborals de l’empresa, tal com ho disposa l’art. 16 de la Llei de Prevenció de Riscos Laborals
* Elaborar el seu Pla de Seguretat i Salut en el treball i obtenir l’aprovació per part del Coordinador de seguretat i salut abans de l’inicií dels treballs a l’obra, i modificar-lo si el procés d’execució de l’obra, la possible evolució dels treballs o les possibles incidències en matèria de seguretat així ho demanen.
* Designar els recursos preventius d’acord amb el què disposa l’art. 32 bis de la Llei de Prevenció de Riscos Laborals
* Donar compliment cabal i puntual de les prescripcions contingudes en l’esmentat Pla de Seguretat i Salut laboral, responsabilitzant-se de les obligacions i mesures preventives que s’hi especifiquin així com de les què incumbeixin als contractistes i treballadors autònoms.
* Donar estricte compliment a les obligacions empresarials, respecte als treballadors, d’informació de formació teòrica i pràctica adequada i suficient, consulta i participació, etc., continguts a la Llei de Prevenció i en el Reial Decret 1627/97.
* Atendre les indicacions i complir les instruccions del Coordinador en matèria de Seguretat i Salut durant l’execució de l’obra i, en el seu cas, de la DIRECCIÓ FACULTATIVA.

9.4.- El CONTRACTISTA es fa responsable de qualsevol incompliment dels assenyalats en la present clàusula, sense perjudici de les obligacions que directament s’estableixen en la Llei per a l’Hospital Sant Joan de Deú, com la formulació d’un Estudi de Seguretat i Salut a través del tècnic competent, la designació del Coordinador de Seguretat en fase d’obra i el compliment i remissió a l’Autoritat laboral de l’Avís Previ.

La constatació pel PROJECT MANAGER d’incompliment de la present clàusula per part del CONTRACTISTA podrà ser motiu suficient de resolució d’aquest contracte sense que per això el CONTRACTISTA tinguin dret a cap indemnització. L’HOSPITAL SANT JOAN DE DÉU es reserva el dret de mantenir la vigència del contracte retenint SIS MIL (6.000 €) EUROS per infracció de les certificacions pendents d’emetre, de la garantia definitiva.

Qualsevol retard provocat per la paralització de l’obra com a conseqüència de l’incompliment per part del CONTRACTISTA de les normes de Seguretat i Salut, serà considerat com retard d’obra i serà objecte de penalitats segons es preveu en la CLÀUSULA SISENA.

#

# DESENA.- FONS DE GARANTIA

10.1. Per garantir el bon compliment dels treballs aquí contractats es constituirà un Fons de Garantia mitjançant aval, gestionat per l’HOSPITAL SANT JOAN DE DÉUdel **cinc per cent** del import de les obres al inici de les mateixes

10.2.**-** La mitat del Fons de Garantia constituït conforme al que preveu el paràgraf anterior serà retornat al **CONTRACTISTA** a la firma de l’acta de Recepció Provisional sense reserves o a la firma de l’acta d’esmena ó d’aquestes i després de ser acceptada la certificació final de liquidació d’obra emesa per la **CONTRACTISTA.**

10.3. L’altre mitat del Fons de Garantia de l’import del contracte, serà retornada amb ocasió de la Recepció Definitiva sense reserves.

10.4.- El Fons de garantia responen de totes les obligacions assumides pel CONTRACTISTA en base al present contracte, incloent però no limitant-se a la qualitat de les obres, el compliment de les fites parcials, així com qualsevol altra obligació resultant del mateix, estant facultada L’HOSPITAL SANT JOAN DE DÉU a utilitzar aquest fons per fer front a qualsevol despesa o perjudici que li suposi l’incompliment per part del CONTRACTISTA de les seves obligacions, tot això sense afectar la garantia personal, il·limitada i solidària del CONTRACTISTA de respondre amb tots els seus béns presents i futurs fins al compliment de la totalitat de les obligacions assumides en el present contracte.

#

# ONZENA.- ASSEGURANCES I RESPONSABILITATS DEL CONTRACTISTA I RISCOS DE L’OBRA

11.1.- ASSEGURANCES

El CONTRACTISTA te la obligació de subscriure les següents pòlisses d’assegurança, les quals haurà de mantenir vigents a expenses seves i sense perjudici, en el seu cas, de la substitució per les respectives pòlisses subscrites pel CONTRACTISTA.

L’HOSPITAL SANT JOAN DE DÉU haurà d’aprovar els termes concrets de les pòlisses així com les condicions generals i particulars de les pòlisses a subscriure, i molt especialment, en el seu cas, les exclusions de cobertura de les mateixes. Les assegurances hauran de ser vigents fins a la recepció de les obres i durant el període de garantia d’aquesta.

Si s’incrementés l’import de l’obra contractada, també s’haurà d’incrementar en la mateixa mesura, l’import de l’obra assegurada. El CONTRACTISTA haurà de subscriure amb els mateixos requisits i en els mateixos termes als previstos en els paràgrafs següents, les corresponents ampliacions de les assegurances.

En cas d’incompliment de qualsevol d’aquests termes, el CONTRACTISTA serà exclusivament responsable dels riscos no assegurats i L’HOSPITAL SANT JOAN DE DÉU podrà subscriure directament el contractes oportuns d’assegurança, repercutint la prima o primes al CONTRACTISTA i quedant expressament facultada per deduir de les primeres certificacions d’obra els imports que generi aquesta repercussió.

Totes les cobertures d’assegurances seran fetes amb els mateixos criteris de riscos pel CONTRACTISTA als SUBCONTRACTISTES que, havent estat acceptats per L’HOSPITAL SANT JOAN DE DÉU, intervinguin a l’obra.

Tots els justificants d’abonament de les quotes i prima de les assegurances abans indicades hauran d’estar a disposició de L’HOSPITAL SANT JOAN DE DÉU i el PROJECT MANAGER, i qualsevol extrem relatiu a elles haurà de ser acreditat pel CONTRACTISTA en un termini de 3 dies des de la sol·licitud.

11.1.1.- PÒLISSA D’ASSEGURANÇA DE RESPONSABILITAT CIVIL GENERAL.

El CONTRACTISTA subscriurà en un termini màxim de quinze dies a comptar des de la signatura del present contracte, una pòlissa d’assegurança de Responsabilitat Civil General, que inclourà Patronal Subsidiària de Subcontractista, Fiança i Defensa Penal, i assegurant tots els que intervenen a l’obra, així comels tercers, que estaran coberts per qualsevol dany que puguin sofrir en els béns de la seva titularitat.

El CONTRACTISTA ha subscrit prèviament a la signatura del present contracte, una pòlissa d’assegurança de Responsabilitat Civil amb un import de 2.000.000€ per sinistre i any. Aquesta pòlissa inclourà, al menys, les següents cobertures: Defensa i fiances, Responsabilitat Civil Patronal (amb un límit de 300.000 € per víctima), Responsabilitat Civil Subsidiària de Subcontractistes, Responsabilitat Civil Creuada, Responsabilitat per Contaminació Accidental, Responsabilitat Civil Post Treballs (12 mesos) així com la R. Civil a bens preexistent, a més a més s’inclourà com assegurats addicionals al promotor.

El CONTRACTISTA està obligat a lliurar una còpia de les pòlisses en un termini de tres dies des de la firma d’aquesta pòlissa. Així mateix està obligat al manteniment efectiu d’aquestes cobertures durant tot el període de durada de les obres en les mateixes condicions de cobertura, de la que s’haurà de lliurar una còpia a L’HOSPITAL SANT JOAN DE DÉU en un termini màxim de tres dies des de la subscripció de la pòlissa.

En qualsevol cas, en aquesta pòlissa hi figurarà com a assegurada L’HOSPITAL SANT JOAN DE DÉU.

11.1.2.- PÒLISSA D’ASSEGURANÇA TOT RISC CONSTRUCCIÓ.

El PROMOTOR subscriurà en un termini màxim de quinze dies a comptar des de la signatura del present contracte, una pòlissa d’assegurança de Tot Risc a la Construcció pels períodes d’execució i garantia de les obres. La prima total d’ aquesta assegurança serà repercutida íntegrament al contractista, proporcionalment al pressupost de l’obra.

##### 11.2.- ASSEGURANCES SOCIALS

Son obligacions del CONTRACTISTA en matèria d’assegurances socials:

11.2.1.- Estar en tot moment al corrent de pagament de les assegurances Socials tant del personal propi com del personal contractat o subcontractat, en qualsevol període comprès dintre la vigència del present contracte, acceptant el CONTRACTISTA per sí la condició de patró, tant en relació amb el personal propi, el contractat, subcontractat, o qualsevol altre al seu servei o sota la seva responsabilitat, exonerant de tota responsabilitat a l’Hospital Sant Joan de Deú de la manera més absoluta i més àmplia possible.

11.2.2.- Queda obligat el CONTRACTISTA a acreditar, quan sigui requerit a fer-ho, mitjançant l’exhibició dels documents corresponents, el pagament de les quotes de les assegurances socials i de les primes d’assegurances d’accidents i a fer saber al PROJECT MANAGER, prèviament a les visites d’inspecció de treball o de qualsevol altra autoritat competent en la matèria que li siguin anunciades, o de les què s’hagin realitzat sense previ avís, així com de totes les reclamacions que poguessin produir-se davant de les entitats sindicals, i organismes laborals i jurisdiccionals de qualsevol classe.

11.2.3.- El CONTRACTISTA es fa personalment responsable en el cas que existís qualsevol reclamació derivada de l’incompliment, per part d’ell mateix o de qualsevol SUBCONTRACTISTA, de les obligacions que com a contractant i d’acord amb la legislació vigent li incumbeix.

11.2.4.- Tant els rebuts d’havers i salaris, nòmines, llibres de matrícula i de visita en general tota la documentació de caràcter laboral, seguretat Social, Prevenció de Riscos i altres que hagi de tenir el CONTRACTISTA d’acord amb la Normativa vigent, estarà en tot moment a disposició del PROJECT MANAGER.

11.2.5.- Per aquest motiu, i d’acord amb l’article 42 de l’Estatut dels Treballadors, el CONTRACTISTA està obligat a lliurar a l’Hospital Sant Joan de Deú una Certificació negativa per descoberts en la Tresoreria General de la Seguretat Social.

11.2.6.- El CONTRACTISTA (sense perjudici d’altres obligacions que li incumbeixin d’acord amb el present contracte) tindrà cura especialment del compliment de tots els requisits legals pel que fa a prevenció de riscos laborals respecte a tot el personal sota la seva responsabilitat, incloent el personal dels subcontractistes en el cas que existissin.

11.2.7.- El PROJECT MANAGER podrà exigir en qualsevol moment que tots els punts anteriors li siguin acreditats amb documents, cosa que haurà de fer el CONTRACTISTA dins dels set dies següents a la data de la sol·licitud.

11.3.- RESPONSABILITATS:

11.3.1.- En cas de provocar, el CONTRACTISTA, qualsevol de les persones al seu càrrec o els seus subcontractistes, alguna avaria en les pròpies obres, les obres d’altres contractistes o les instal·lacions, infraestructures i sistemes generals existents a l’obra, el seu emplaçament, entorn o propietats veïnes, quedarà obligat a la seva reparació urgent a costa seva, encara que s’hagi de paralitzar qualsevol treball per poder-ho fer. Sense això impliqui un augment de termini d’execució.

11.3.2.- El CONTRACTISTA es constitueix en exclusiu responsable de les reclamacions de qualsevol tipus que es produeixin pels danys causats a les persones o propietats, per falta de diligència en el treball del personal sota la seva responsabilitat o per qualsevol causa que els sigui imputable, havent, en conseqüència, de procedir a reparar a costa seva el dany produït a l’Hospital Sant Joan de Déu o a tercers, entenent-se per danys imputables els causats pel CONTRACTISTA, el seu personal, el seu equip, les persones que en depenguin, així com, en el cas que existissin, els causats pels subcontractistes.

11.3.3- Així mateix, serà responsabilitat del CONTRACTISTA el pagament dels danys ocasionats per infracció o incompliment de les Lleis, Reglaments i disposicions legals que li siguin propis.

11.3.4.- Segons l’article 17 de la Llei 38/1999, del 5 de novembre, d’Ordenació de l’Edificació, el CONTRACTISTA respondrà pels terminis que s’hi estableixen i els danys materials causats a l’edifici.

El CONTRACTISTA respondrà a més pel termini de garantia complementari concedit en virtut de la clàusula 8.2.

11.3.5.- Els danys per vicis o defectes d’execució que afecten a elements de finalització o acabat, així com a altres vicis o defectes que apareguin durant l’any de garantia que va des de la Recepció Provisional a la Definitiva, desordres o imperfeccions que L’HOSPITAL SANT JOAN DE DÉU comuniqui al CONTRACTISTA, hauran de ser esmenats en el termini més breu possible, tal com preveu la clàusula QUINZENA.

11.4.- RISCOS

El CONTRACTISTA assumeix tot el risc de l’obra que hagi realitzat fins a la data de la Recepció Provisional d’aquesta per l’Hospital SANT JOAN DE DÉU. En conseqüència, tots els danys de qualsevol naturalesa que puguin produir-se en la mateixa i els seus elements auxiliars fins a la Recepció Provisional, i que siguin imputables al CONTRACTISTA, seran per compte i càrrec del CONTRACTISTA amb la completa indemnitat per l’Hospital SANT JOAN DE DÉU.

# DOTZENA.- REPRESENTACIÓ

12.1.- El CONTRACTISTA nomenarà un representant únic per tot el referent al present contracte amb la més àmplia de les facultats al respecte, un cap d’Obra i un Suplent de Cap d’Obra amb la capacitació i titulació professional necessàries pels treballs encarregats, la qual haurà de ser, com a mínim, la titulació d’arquitecte tècnic.

El CONTRACTISTA apodera al seu representant únic, mitjançant aquest contracte, i delega en aquest totes les seves facultats pel que fa a l’obra, sense que puguin ser contradites les seves decisions pels diferents apoderats del CONTRACTISTA a títol individual.

12.2.- El CONTRACTISTA està obligat a no revocar ni a limitar de cap manera, aquestes facultats, a no ser que simultàniament es designi un altre representant per substituir, amb els mateixos poders, el que s’hagi cessat.

En qualsevol cas, tant el primer equip de representants com els nous representants quan hagin de ser substituïts els originals, hauran de comunicar aquest fet a l’Hospital Sant Joan de Deú, i hauran de ser aprovats per aquesta entitat explícitament i per escrit. Tant el primer equip de representants com els nous representats, hauran de ser persones amb titulació superior.

12.3.- El CONTRACTISTA haurà de tenir presents a l’obra tants encarregats i tècnics especialistes com siguin necessaris d’acord amb el volum de treball.

12.4.- El Cap d’Obra i els Encarregats hauran d’estar presents a l’obra permanentment durant tota la jornada laboral. Els tècnics especialistes estaran presents mentre es realitzin els treballs que d’ells se’n desprenen.

12.5.- L’HOSPITAL SANT JOAN DE DÉU podrà en qualsevol moment refusar els representants designats pel CONTRACTISTA i el personal que intervingui en l’execució de les obres, obligant al CONTRACTISTA a la seva substitució.

# TRETZENA.- MODIFICACIONS I VARIACIONS

13.1.- HSJD es reserva el dret d'introduir, en qualsevol moment, modificacions en el PROJECTE i exigir al CONTRACTISTA la realització d'aquestes modificacions, sense perjudici de les variacions que dites modificacions suposin en el preu d'acord amb el que estipula la present clàusula. Aquesta exigència únicament podrà tenir lloc en el supòsit que la modificació que proposi HSJD suposi una alteració del preu establert en la clàusula TERCERA d’un màxim del vint per cent (20%), en més o en menys, de l'import del contracte.

En el cas que la variació del preu no sigui superior a aquest 20% la modificació no alterarà el termini d'execució pactat, sempre que s’hagi demanat en un termini raonable

13.2.- A la comunicació per part de HSJD al CONTRACTISTA de la seva intenció d’introduir una modificació, les parts hauran d’acordar la variació que suposa en el preu acordat i la variació de termini que suposa, si s’escau. Per això, el CONTRACTISTA lliurarà al PROJECT MANAGER una valoració de la modificació a subscriure per la DIRECCIÓ FACULTATIVA realitzada en funció dels Preus Unitaris que figuren en el pressupost adjunt com Annex al present contracte. Si en aquests pressupostos no hi estiguessin inclosos els preus unitaris aplicables a la modificació que es tracti, es prendran com a vàlids els corresponents de la base de preus BEDEC de l'ITEC vigent a la data de signatura d'aquest Contracte; si tampoc no hi hagués preus unitaris aplicables, aquests preus seran convinguts per l’Hospital SANT JOAN DE DÉU i el CONTRACTISTA, a través dels seus representants. En cas de discrepància, l’Hospital SANT JOAN DE DÉU queda en llibertat per encarregar la modificació a un tercer o acudir a l’arbitratge previst en el present contracte.

De la mateixa manera es procedirà per a determinar la incidència que, en el seu cas, hagi de produir la modificació respecte al plannings d'obra, pel cas que la variació del preu superés el 20% del valor contractat.

13.3.- Totes les modificacions hauran de ser consignades per escrit amb les firmes de totes les parts abans de la seva execució, com a mostra de conformitat.

13.4.- El CONTRACTISTA podrà proposar en el curs de l’execució de les obres, aquelles variacions que estimi aconsellables per a la millor realització, terminació i resultat final. Aquestes variacions hauran de ser aprovades per escrit pel PROJECT MANAGER i la DIRECCIÓ FACULTATIVA amb caràcter previ a la seva execució.

Malgrat tot, aquestes variacions podran ser únicament sobre qüestions accidentals o de detall i en cap cas podran suposar una modificació substancial els detalls previstos en el Projecte, ni produir alteracions en els terminis, ni variar els preus a l’alça.

En cas que la variació proposada sigui substancial, el PROJECT MANAGER, en el moment de la seva aprovació, haurà de valorar la seva repercussió pel que fa al preu i al termini.

13.5.- No serà considerat modificació cap dels treballs complementaris necessaris per l’execució de les obres, fins i tot si aquests no estan expressament esmentats en els Annexos del present contracte.

13.6. - Tampoc es considerarà modificació o variació la concreció de procediments, aspectes o detalls de l’obra que es trobin pendents de concreció conforme el Projecte adjunt al present document o que el propi Projecte estableixi diverses possibilitats d’execució. En ambdós casos serà decisió de l’Hospital SANT JOAN DE DÉU la concreció del procediment, aspecte o detall, així com l’elecció entre les diverses possibilitats definides en el Projecte.

13.7.- Sempre que els materials instal·lats hagin estat acceptats per la DIRECCIÓ FACULTATIVA i el PROJECT MANAGER, només podrà ser rebutjada la part d’obra on es trobin instal·lats aquests per mala instal·lació o execució dels mateixos, a judici de la DIRECCIÓ FACULTATIVA.

# CATORZENA.- LA RECEPCIÓ PROVISIONAL DE LES OBRES

14.1.- Tan aviat com el CONTRACTISTA consideri que els treballs objecte del present contracte han estat acabats, ho comunicarà al Director d’Obra General i al Director de l’Execució, a través del PROJECT MANAGER, per tal que emetin, si procedeix, el Certificat en el què es digui que aquesta obra ha estat acabada sense perjudici de les reserves que puguin existir, les quals no son competència de la DIRECCIÓ FACULTATIVA sinó de l’Hospital SANT JOAN DE DÉU i el PROJECT MANAGER

Si la DIRECCIÓ FACULTATIVA considera que no ha d’emetre el Certificat en aquest sentit, la comunicació del CONTRACTISTA no tindrà cap efecte ni conseqüència.

14.2.- Una vegada emès aquest certificat per la DIRECCIÓ FACULTATIVA, el PROJECT MANAGER convocarà al l’HSJD, al CONTRACTISTA i als membres de la pròpia DIRECCIÓ FACULTATIVA, així com a qualsevol altra empresa implicada que hagi pogut ser designada per la verificació i control de l’obra, per a l’acta de Recepció d’Obra amb un preavís mínim de 7 dies i màxim de 30 dies.

No serà d’aplicació el previst en l’article 6.4 de la Llei d’Ordenació de l’Edificació respecte al termini per convocar la recepció d’obra i la recepció tàcita d’aquesta. La Recepció d’Obra haurà de ser necessàriament expressa.

L’acta de Recepció Provisional haurà de tenir lloc en un termini màxim de 30 dies de la convocatòria pel PROJECT MANAGER després de la remissió del Certificat per part de la DIRECCIÓ FACULTATIVA, en el qual es declari la finalització de l’obra. L’acta comportarà una de les següents conseqüències:

14.2.1.- Si el resultat de l’acta és que l’Hospital SANT JOAN DE DÉU accepta la recepció sense reserves es realitzarà l’oportuna Acta en la que haurà de constar:

1. Les parts que intervenen.
2. La data en la què la DIRECCIÓ FACULTATIVA ha emès el certificat.
3. El cost final de l’execució material de l’obra.
4. La declaració de recepció de la obra sense reserves
5. Les garanties que s’exigeixen al CONTRACTISTA para assegurar el compliment de les seves responsabilitats.
6. Lliurament per part del CONTRACTISTA de tots els manuals, dossiers i/o instruccions de manteniment i conservació, així com la col·lecció de plànols AS-BUILT de totes las intervencions realitzades en l’obra, els certificats de les proves realitzades, les homologacions, etc.
7. El lliurament per l’empresa de Control de Qualitat designada d’un certificat d’acceptació sense reserves dels treballs sotmesos al seu control tècnic.

L’Acta de Recepció haurà de ser firmada al menys per L’HOSPITAL SANT JOAN DE DÉU, el PROJECT MANAGER, la DIRECCIÓ FACULTATIVA i el CONTRACTISTA. S’adjuntarà a l’acta el certificat de la DIRECCIÓ FACULTATIVA en el sentit que la obra ha acabat

14.2.2.- Si L’HOSPITAL SANT JOAN DE DÉU accepta la recepció però amb reserves, s’aixecarà acta, amb el mateix contingut del punt anterior, especificant a més els defectes observats i el termini que a criteri del PROJECT MANAGER hagi de concedir-se al CONTRACTISTA per esmenar-los. Una vegada esmenats, es convocarà una nova reunió de Recepció d’Obra amb els mateixos mecanismes i els mateixos assistents esmentats en els paràgrafs anteriors.

D’aquesta nova reunió de Recepció d’Obra s’aixecarà l’oportuna acta, es deixarà constància de l’esmena dels defectes i serà la data d’aquesta reunió la que es tindrà en compte com a data de la Recepció Provisional de les Obres a efectes de transmissió de riscos, terminis de responsabilitat i garantia i penalitats (aquestes últimes segons que convé la CLÀUSULA SISENA).

De no haver-se esmenat les reserves en el termini indicat, l’Hospital Sant Joan de Déu podrà optar entre

1. Prorrogar el termini, perquè el propi CONTRACTISTA esmeni els defectes, sense que de cap manera aquesta pròrroga suposi una pròrroga del termini del present contracte.
2. Fer executar les reparacions a un tercer (execució subsidiària) amb càrrec a la garantia definitiva esmentada a la clàusula DESENA, podent facturar al CONTRACTISTA la diferència entre el cost real de la reparació i l’import cobert per la garantia definitiva.

14.2.3.- Si les obres, a criteri de l’Hospital SANT JOAN DE DÉU, no es troben en estat de ser rebudes, o la qualitat d’alguns materials és rebutjada, es farà constar en un acta que la Recepció Provisional ha estat rebutjada i que, per tant, aquesta no ha tingut lloc.

Aquesta acta no produirà cap dels efectes que la Llei i el present contracte confereixen a la Recepció Provisional. S’especificaran en aquesta acta les precises instruccions per posar remei als defectes assenyalats, fixant el PROJECT MANAGER, al CONTRACTISTA un termini per esmenar-los i, una vegada expirat aquest, s’efectuarà un nou reconeixement en idèntiques condicions per poder procedir a la Recepció Provisional de les Obres.

Si el CONTRACTISTA no hagués esmenat els defectes en el termini indicat, l’Hospital SANT JOAN DE DÉU podrà optar entre:

1. Declarar resolt el contracte, previ avís al CONTRACTISTA.
2. Exigir el compliment del contracte.
3. Encarregar la realització dels treballs necessaris a un altre CONTRACTISTA, o per efectuar-los en règim d’administració.

En tots els casos les despeses de tot tipus que l’incompliment generi a l’Hospital Sant Joan de Déu, més les penalitats que es produeixin, de conformitat amb la clàusula SISENA, seran ateses amb càrrec a la garantia definitiva constituïda segons el que preveu la clàusula DESENA i, en cas de no ser suficients, seran facturades al CONTRACTISTA, i reclamades de la manera que l’Hospital SANT JOAN DE DÉU consideri convenient.

14.3.- Els terminis de responsabilitat i garantia establerts a l’article 17 de la Llei d’Ordenació de l’Edificació, així com els suplementaris previstos en el punt 9.2, comencen a comptar des de la data en què se subscrigui l’Acta de Recepció Provisional sense reserves o de l’acta en la què consti l’esmena d’aquestes reserves.

La data de l’Acta de Recepció Provisional sense reserves o l’Acta en que consti l’esmena d’aquestes serà l’única que s’haurà de tenir en compte a efectes del còmput de la data de compliment del present contracte i de la transmissió dels riscos de l’obra. Pel que fa a les penalitats establertes a la clàusula SISENA, les mateixes deixaran de computar a partir de la recepció provisional sense reserves o, en el seu cas, amb reserves acceptables a criteri de l’Hospital SANT JOAN DE DÉU.

# QUINZENA.- LA RECEPCIÓ DEFINITIVA

15.1.- S’estableix un termini de garantia de possibles vicis o defectes d’execució que afecten als elements d’acabat de l’obra de 24 mesos a comptar des de la Recepció Provisional sense Reserves o des de l’acta d’esmena d’aquestes reserves.

15.2.- No podran imputar-se al CONTRACTISTA aquells defectes que puguin originar-se en virtut del mal ús de l’immoble.

15.3.- Per poder donar una solució ràpida als defectes sorgits durant el Període de Garantia, el CONTRACTISTA es compromet a tenir a disposició de l’Hospital Sant Joan de Déu un responsable tècnic localitzable permanentment en els telèfons que es facilitaran en acabar l’obra. Aquest responsable tècnic serà l’encarregat d’atendre les reclamacions de l’Hospital SANT JOAN DE DÉU i de donar-los curs immediatament.

15.4.- En cas de trobar algun defecte durant el període de garantia objecte de la present clàusula l’Hospital SANT JOAN DE DÉU, ho comunicarà al CONTRACTISTA, donant-li el termini que l’Hospital Sant Joan de Déu estimi suficient per procedir a l’esmena del mateix.

15.5.- Transcorregut el termini de garantia objecte de la present clàusula sense que hagin sortit vicis ni defectes o havent-se esmenat aquests, es procedirà a l’acte de Recepció Definitiva, amb les mateixes formalitats assenyalades en la clàusula precedent per la Recepció Provisional.

Si es troben les obres en perfecte estat de conservació es donaran per rebudes definitivament i, en cas contrari, es concedirà un termini per esmenar defectes, tot això pels mateixos procediments que per a la Recepció Provisional

15.6.- Una vegada efectuada la Recepció Definitiva, l’Hospital Sant Joan de Déu tornarà al CONTRACTISTA la garantia definitiva constituïda en virtut del present Contracte, o bé l’import que resti del mateixa.

# SETZENA.- INCOMPLIMENTS. RESOLUCIÓ DEL CONTRACTE

16.1.- Ambdues parts acorden interpretar i desenvolupar el que disposa aquest contracte en base al principi de la bona fe. L’incompliment del què disposa el present contracte facultarà a la part no incomplidora per optar entre procedir a la resolució del mateix o exigir el seu compliment. En ambdós casos la part no incomplidora tindrà dret a la indemnització de tots els danys i perjudicis que tal incompliment li hagués pogut produir.

16.2.- En especial, i pel que fa a les obligacions assumides pel CONTRACTISTA respecte a la qualitat de l’obra i els terminis de lliurament i construcció indicats en el present document, es deixa expressa constància que el retard en compliment dels terminis compromesos o la falta d’adequació de les obres o els materials al què s’especifica en aquest contracte implicarà pel CONTRACTISTA la obligació d’indemnitzar a l’HOSPITAL SANT JOAN DE DÉU per tot els danys i perjudicis que aquest incompliment li pugui ocasionar, comprenent aquesta indemnització, no només els perjudicis que es derivin del mateix i que afectin de manera directa la realització del PROJECTE en el seu conjunt, sinó també aquells que s’ocasionin a l’Hospital SANT JOAN DE DÉU com a conseqüència de no poder lliurar l’edifici en la data (amb les penalitzacions que aquesta circumstància pugui implicar) i la falta d’ingressos que això li pugui suposar, sempre que quedin degudament acreditats com perjudicis i fins a un import màxim del deu per cent (10%) del preu de les obres contractades incloses les penalitats establertes en la clàusula SISENA.

16.3.- L’HOSPITAL SANT JOAN DE DÉU podrà resoldre unilateralment el present Contracte, a més de per les causes de resolució previstes en el plec de clàusules administratives particulars, per les següents:

16.3.1.- Declaració de situació concursal del CONTRACTISTA, així com embargament dels seus béns.

16.3.2.- Paralització de les obres per causes alienes a la voluntat del CONTRACTISTA, els seus SUBCONTRACTISTES i de l’Hospital SANT JOAN DE DÉU, per més de trenta (30) dies naturals, imposada per accions de tercers, urbanístiques, governatives, llicència d’obertura, o de qualsevol altre tipus.

En tal cas, l’Hospital SANT JOAN DE DÉU pagarà al CONTRACTISTA una vegada efectuades les corresponents liquidacions i comprovacions, el cost de les obres executades fins a aquell moment i en el seu cas, si així ho decideix l’Hospital SANT JOAN DE DÉU, dels materials acopiats i acceptats per l’Hospital SANT JOAN DE DÉU, els quals passaran a ser propietat d’aquesta.

Ambdues parts es sotmeten expressament a la regulació dels articles 1101 a 1112 del Codi Civil, referents a la responsabilitat dels contractants en el compliment de les seves obligacions.

16.3.3.- Acumulació de retards per part del CONTRACTISTA respecte a qualsevol de les dates assenyalades en el plannings de l’obra, que excedeixi de 30 dies naturals, sense perjudici del dret a exigir el pagament de les indemnitzacions que procedeixin en concepte de danys i perjudicis.

16.3.4.- Abandonament de l’obra pel CONTRACTISTA per més de cinc dies naturals, encara que el retard que es produís en el programa de l’obra no arribés a l’abast assenyalat en el punt anterior.

16.3.5.- El retard en el ritme de construcció de les obres, d’acord amb el Planning General d’obra, quan aquest impedís, segons el criteri del PROJECT MANAGER, l’acabament de les obres en el termini i les condicions fixades, especialment pel que fa al compliment de les fites parcials assenyalades en el Planning General que forma part integrant del present contracte i sempre que fos per causes imputables al CONTRACTISTA.

16.3.6.- Per realitzar les obres el CONTRACTISTA de forma diferent a la pactada i no respectant les normes contingudes en el PROJECTE i l’oferta que s’acompanya en l’Annex 4, així com per no respectar reiteradament les ordres o instruccions donades al CONTRACTISTA per PROJECT MANAGER, la DIRECCIÓ FACULTATIVA o l’HOSPITAL SANT JOAN DE DÉU.

16.3.7.- Per incompliment per part del CONTRACTISTA dels seus compromisos, els quals assumeix amb la formalització del present contracte, o de les vigents normes sobre afiliació i cotització d’assegurances socials, Mutualisme Laboral i tot el que fa referència a la Seguretat i Salut en el Treball

16.3.8.- Per no mantenir el CONTRACTISTA, la cobertura dels riscos i responsabilitats que assumeix en virtut del present contracte, i específicament les responsabilitats derivades de l’article 17 de la Llei d’Ordenació de l’Edificació, con la contractació i manteniment de les corresponents pòlisses d’assegurança.

16.3.9.- Per descobert en el pagament de jornals al personal i en l’abonament de les quantitats que han d’acreditar el contractista, els diferents industrials, instal·ladors o subcontractistes utilitzats o contractats a l’obra.

16.3.10.- Qualsevol altra que donés lloc a responsabilitat del CONTRACTISTA, Subcontractista o derivés de l’execució de l’obra directament o indirectament i que pogués afectar subsidiàriament a L’HOSPITAL SANT JOAN DE DÉU.

16.3.11.- En general per qualsevol infracció del present contracte.

16.4.- En tots els supòsits de resolució, l’Hospital SANT JOAN DE DÉU haurà de notificar de manera fefaent el CONTRACTISTA la causa d’aquesta resolució. L’HOSPITAL SANT JOAN DE DÉU podrà optar per instar directament la resolució del contracte o, en cas que ho consideri convenient, per ser la causa de resolució una infracció contractual que estimi esmenable, concedir al CONTRACTISTA el termini que cregui suficient per a l’esmena de la mateixa, sense que això pugui ser interpretat de cap manera com una renúncia a l’eficàcia de les causes resolutòries.

16.5.- En el cas que la resolució fos instada per l’Hospital SANT JOAN DE DÉU per haver-se produït algun dels supòsits que constitueixen causa de resolució de les establertes en el plec de clàusules administratives particulars del procediment i en aquest contracte, els que aquí intervenen, convenen de manera expressa que la resolució, sense perjudici d’altres efectes legals o previstos en aquest contracte i de la responsabilitat personal, solidària i il·limitada del CONTRACTISTA de respondre davant l’Hospital SANT JOAN DE DÉU, amb tots els seus béns presents i futurs del íntegre compliment de les obligacions assumides en aquest contracte produirà els següents efectes:

16.5.1.- Les obres fins a aquesta data executades quedaran en poder de L’HOSPITAL SANT JOAN DE DÉU així com l’import que representa la garantia definitiva. L’HOSPITAL SANT JOAN DE DÉU estarà facultat per executar la garantia definitiva recollida en la clàusula DESENA d’aquest contracte, retenir-lo en el seu poder a compte de les indemnitzacions per danys i perjudicis i penalitzacions que procedeixin.

16.5.2. - La part d’obra executada i no certificada es mesurarà i avaluarà d’acord amb el procediment fixat en aquest contracte, i l’import corresponent a aquesta última certificació s’abonarà al CONTRACTISTA, a no ser que aquest estigui subjecte a les responsabilitats corresponents per danys i perjudicis causats per l’incompliment. No obstant, si una vegada realitzada la liquidació l’Hospital SANT JOAN DE DÉU degués encara alguna quantitat al CONTRACTISTA, aquesta es liquidarà mitjançant pagaré o lletra de canvi amb venciment a 120 dies a partir de la recepció de la factura corresponent, podent-se deduir de les mateixes indemnitzacions les penalitzacions i danys i perjudicis, si s’escaigués. Si el resultat dels càlculs abans explicats fos que el CONTRACTISTA deu quantitats a l’Hospital SANT JOAN DE DÉU, aquestes seran abonades mitjançant pagaré o lletra de canvi amb venciment a 120 dies.

16.5.3.- Instada la resolució, el CONTRACTISTA deixarà lliure i expedita l’obra (per romandre en ella a títol de mera ocupació temporal) i procedirà, pel que fa a la maquinària, eines i la resta d’útils situats en el lloc de l’obra a la seva immediata retirada en el termini de set dies de la data de la resolució. Si el CONTRACTISTA no hagués procedit a aquesta retirada l’Hospital SANT JOAN DE DÉU podrà procedir al dipòsit d’aquest material a expenses del CONTRACTISTA al lloc que consideri més oportú.

Ambdues parts es sotmeten expressament a la regulació dels articles 1101 a 1112 del Codi Civil, referents a la responsabilitat dels contractants en el compliment de les seves obligacions.

16.6.- El CONTRACTISTA podrà resoldre el present contracte per paralització o suspensió de les obres ordenada per l’Hospital SANT JOAN DE DÉU per un termini superior a 90 dies.. Ambdues parts es sotmeten expressament a la regulació dels articles 1101 a 1112 del Codi Civil, referents a la responsabilitat dels contractants en el compliment de les seves obligacions.

En aquest supòsit el CONTRACTISTA haurà de comunicar a l’Hospital SANT JOAN DEDÉU la seva intenció de resoldre el contracte amb quinze dies d’antelació. En aquest moment es procedirà a la liquidació de l’obra conforme el que estableix la clàusula 15.5 havent d’abonar-se les obres executades fins a la data de la resolució i els materials acopiats.

# DISSETENA.- REUNIONS D’OBRA I ACTES DE VISITES

17.1.- En qualsevol de les reunions que se celebrin, podrà ser requerida pel HSJD la presència dels subministradors, subcontractistes o qualsevol empresa o persona que intervingui per compte del CONTRACTISTA.

17.2.- L’HSJD, a través del PROJECT MANAGER, i el CONTRACTISTA, conjuntament, fixaran un dia i hora de cada setmana per poder tenir una reunió a l’Obra. A aquesta reunió hi assistirà a més del HSJD i de la DIRECCIÓ FACULTATIVA, el Cap d’Obra i el CONTRACTISTA, les EMPRESES DE CONTROL DE QUALITAT I DE GARANTIA DESENAL, i qualsevol altra persona que l’Hospital SANT JOAN DE DÉU consideri oportuna. S’aixecarà Acta dels acords i decisions que es prenguin en totes les reunions d’obra.

17.3.- L’HOSPITAL SANT JOAN DE DÉU, a través del PROJECT MANAGER, podrà convocar, a més de la reunió d’obra setmanal prevista en el punt anterior, les reunions d’obra que consideri oportunes, aixecant l’Acta corresponent si ho considera necessari.

17.4.- Sense perjudici de les visites d’obra que s’efectuïn regularment per l’Hospital SANT JOAN DE DÉU, la DIRECCIÓ FACULTATIVA i altres agents que intervenen a l’obra, el CONTRACTISTA informarà al PROJECT MANAGER sobre qualsevol incidència, anomalia o dubte que sorgís durant l’execució dels treballs. Per la seva part el PROJECT MANAGER té l’obligació de prendre les decisions que li corresponen en un termini prudencial per no pertorbar el ritme de les obres. Per això, el CONTRACTISTA prepararà per a cada visita una llista de punts d’atenció preferent en la inspecció.

#

# DIVUITENA.- SUSPENSIONS

18.1.- Tota suspensió o paralització de les obres quedarà reflectida en una acta que firmaran les parts contractants, amb el PROJECT MANAGER, en la que es posaran de manifest les parts d’obra executades i els amidaments de les mateixes.

18.2.- Les despeses originades per la suspensió temporal de l’obra seran a compte de la part a la què li sigui imputable, sense perjudici de les facultats de resolució previstes a la CLÀUSULA SETZENA.

# DINOVENA.- CONFIDENCIALITAT I PROTECCIÓ DE DADES

El CONTRACTISTA no podrà oferir o comunicar a una altra persona o entitat el fer ús de la informació o documents als què hagi tingut accés en relació al present contracte, excepte que aquesta tingui per objecte donar compliment a les obligacions que aquest contracte requereix.

El CONTRACTISTA es compromet a mantenir la màxima reserva sobre les dades i projectes confidencials de l’Hospital SANT JOAN DE DÉU dels què pugui tenir coneixement per raó del present contracte.

El CONTRACTISTA guardarà sigil sobre les dades de caràcter personal i, especialment, les relatives a la salut dels malalts de les que tingui coneixement per raó del present contracte.

El CONTRACTISTA es compromet:

* a no aplicar ni utilitzar les dades de caràcter personal a les què tingui accés en l’exercici de les actuacions que realitzi en el marc del present contracte, i
* a no cedir-les ni revelar-les a terceres persones.

La vulneració del deure de confidencialitat sobre les esmentades dades o de qualsevol altra obligació derivada de la legislació de protecció de dades de caràcter personal i de la seva normativa de desenvolupament constituirà causa de resolució del contracte.

En tot cas, el CONTRACTISTA es compromet a donar compliment a totes les obligacions establertes a la Llei Orgànica 15/1999, de 13 de desembre, de Protecció de Dades de Caràcter Personal.

# VINTENA.- CESSIÓ DE DRETS PELS CONTRACTISTES i SUBCONTRACTISTES

20.1.- El CONTRACTISTA té prohibit fer una subrogació total amb tercers dels drets i obligacions que se li atribueixen en aquest Contracte, així com subcontractar totalment l’obra a un tercer.

20.2.- La subcontractació parcial pel CONTRACTISTA de qualsevol unitat o capítol d’obra haurà de ser prèviament aprovada per escrit per L’HOSPITAL SANT JOAN DE DÉU.

L’HOSPITAL SANT JOAN DE DÉU es reserva el dret de proposar respecte a determinats treballs una terna d’empreses especialitzades entre les quals el CONTRACTISTA podrà elegir si és del seu interès la Subcontractista adjudicatària dels mateixos.

20.3.- En tots els casos de subcontractació el CONTRACTISTA davant l’Hospital SANT JOAN DE DÉU, tindrà la total i plena responsabilitat de l’obra o instal·lació subcontractada, essent responsables directes de totes les correccions o modificacions de qualsevol tipus que hagi d’efectuar el CONTRACTISTA, així com del compliment dels terminis previstos.

20.4.- En tot cas el CONTRACTISTA està obligat a facilitar una llista actualitzada dels treballadors autoritzats a intervenir a l’obra sota la seva responsabilitat, que inclourà la llista del personal eventualment contractat.

# VINT-I-UNENA.- DISCREPÀNCIES

21.1.- Per a qualsevol discrepància que sorgeixi en la interpretació i/o execució del contingut de la Documentació Tècnica que s’annexa al present Contracte i que en el seu conjunt conforma el PROJECTE, les parts es comprometen a dirimir les seves diferències mitjançant els procediments que regulen els paràgrafs següents.

21.2.- Qualsevol divergència tècnica entre les parts serà plantejada amb caràcter previ i per escrit per qualsevol de les parts de la DIRECCIÓ D'OBRA GENERAL, amb còpia a l’altra part i al PROJECT MANAGER. La DIRECCIÓ D’OBRA GENERAL disposarà d’un termini de 5 dies per emetre una resolució del conflicte. Aquesta resolució haurà de contenir la solució a la problemàtica plantejada i, en qualsevol cas, confirmar si es tracta o no d’un conflicte de caràcter tècnic.

La DIRECCIÓ D’OBRA GENERAL comunicarà a ambdues parts la seva resolució, la qual no tindrà caràcter vinculant sinó de proposta de resolució amistosa.

Les parts hauran de comunicar en un termini de 5 dies a la DIRECCIÓ D’OBRA GENERAL si accepten la seva resolució o si, pel contrari, decideixen acudir al procediment jurisdiccional previst en el paràgraf següent.

21.3.- Per a la solució de qualsevol divergència tècnica plantejada a la DIRECCIÓ D’OBRA GENERAL pel procediment previst en el punt anterior, si aquesta donés una resolució que no fos acceptada per alguna de les parts, la mateixa se sotmetrà a la jurisdicció civil dels Jutjats amb seu a Barcelona.

21.4.- Per a qualsevol altra qüestió derivada del present Contracte, les parts se sotmeten igualment a la jurisdicció dels jutjats civils amb seu a Barcelona.

21.5.- L’ús indegut, ja sigui maliciós o temerari del mecanisme previst a l’apartat 21.2. per qualsevol de les parts, amb l’objecte de retardar, dificultar o impossibilitar el curs de les obres objecte del present contracte, facultarà a l’altra part perquè pugui instar totes les accions legals que li siguin necessàries per a la protecció dels seus interessos, així com per instar la resolució del contracte per incompliment, amb les conseqüències previstes en el present contracte.

# VINT-I-DOSENA.- NOTIFICACIONS

22.1.- Totes les comunicacions relatives al present contracte hauran de realitzar-se per escrit a:

1. **L’HOSPITAL SANT JOAN DE DÉU**

Totes les comunicacions enviades a l’Hospital Sant Joan de Déu hauran d’enviar-se necessàriament a la següent adreça:

L’HOSPITAL SANT JOAN DE DÉU

Passeig Sant Joan de Déu, 2

08950 - Esplugues de Llobregat

A l’atenció del Sr. Albert Bota

Totes les comunicacions enviades al l’**HOSPITAL SANT JOAN DE DÉU** hauran d’enviar-se a més de l’adreça esmentada anteriorment, amb còpia al **PROJECT MANAGER,** a la següent Adreça:

JOAN ANTONI TORRENT

C/Rocafort, 244, 3º 6ª

08029 Barcelona

**2) .** (EL CONTRACTISTA)

Totes les comunicacions enviades al CONTRACTISTA hauran d’enviar-se necessàriament a la següent adreça:

.....................

.....................

22.2.- Qualsevol notificació que hagi d’efectuar-se o pugui efectuar-se segons el present contracte s’haurà de fer per escrit i serà emesa per un dels mitjans següents:

* missatger amb escrit obert per duplicat, amb devolució d’un exemplar degudament firmat pel destinatari.
* Burofax amb acusament de recepció.
* notarialment, en qualsevol de les modalitats admeses pel Reglament Notarial.

22.3.- Les notificacions es consideraran efectuades en les dates següents:

* notificacions efectuades per missatger: data de recepció del enviament que consti en l’acusament de recepció.
* notificacions efectuades por Burofax amb acusament de recepció: data de recepció de l’enviament que consti a l’acusament de recepció.
* notificacions efectuades per Notari: data en la que el fedatari consigni per diligència haver tingut lloc el lliurament en qualsevol de les formes principals o supletòries.

Qualsevol de les parts pot variar el domicili indicat, avisant prèviament i de manera fefaent per escrit a l’altra part.

I, per tot això, subscriuen el present contracte i els annexos en duplicat exemplar a un únic efecte, en el lloc i data abans indicats *ut* supra.

Sr. Manuel del Castillo Rey Sr. ...................................

Director Gerent de l’Hospital Sant Joan de Déu .........................................